HMS Sealion (72S)

Το **HMS ''Sealion*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το [[Βασιλικό Ναυτικό]]. Ολοκληρώθηκε το 1934 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==
Το *Sealion* παραγγέλθηκε στις 23&nbsp;Δεκεμβρίου 1932, η ναυπήγησή του άρχισε στις 16&nbsp;Μαΐου 1933 στις [[ναυπηγείο|εγκαταστάσεις]] της [[Cammell Laird]] στο [[Μπίρκενχεντ]] (Birkenhead) και [[Καθέλκυση|καθελκύστηκε]] στις 16&nbsp;Μαρτίου 1934. Ολοκληρώθηκε την 21η&nbsp;Δεκεμβρίου του ίδιου έτους.

Συμμετείχε σε πολλές επιχειρήσεις μετά το ξέσπασμα του πολέμου. Υπό τη διοίκηση του Ανθυποπλοιάρχου (μετέπειτα Υποναυάρχου) [[Benjamin Bryant (ναυτικός αξιωματικός)|Benjamin Bryant]], επιτέθηκε τον Νοέμβριο του 1939 στο γερμανικό υποβρύχιο *U-21* στο [[Ντόγγερ Μπανκ]], χωρίς να καταφέρει να το βυθίσει. Η πρώτη του επιτυχία ήταν το γερμανικό εμπορικό *August Leonhardt*, το οποίο βύθισε τον Απρίλιο του 1940 κοντά στη νήσο [[Άνχολτ (νησί)|Άνχολτ]]. Αργότερα επιτέθηκε στο γερμανικό εμπορικό *Moltkefels*, χωρίς να το βυθίσει και τον Ιούλιο του 1940 στο υποβρύχιο *U-62* το οποίο επίσης δεν κατάφερε να βυθίσει. Ολοκλήρωσε την περιπολία του τον Αύγουστο με τη βύθιση του νορβηγικού εμπορικού *Toran* και ανεπιτυχή επίθεση στο γερμανικό *Cläre Hugo Stinnes*.

Στις 5 Φεβρουαρίου 1941 βομβάρδισε και βύθισε το νορβηγικό πλοίο *Ryfylke* ενώ τον Μάιο αποπειράθηκε -και αυτή τη φορά ανεπιτυχώς- να βυθίσει ένα γερμανικό υποβρύχιο, στην προκειμένη το *U-74*. Τον Ιούλιο επιτέθηκε και βύθισε τα γαλλικά αλιευτικά σκάφη *Gustav Eugene* και *Gustav Jeanne*, και τις επόμενες ημέρες τα *Christus Regnat* και *St Pierre d'Alcantara*. Επίσης ήταν ένα από τα υποβρύχια που διατάχθηκαν να παρακολουθήσουν το [[θωρηκτό]] *Bismarck* κατά τη καταδίωξή του από τον βρετανικό στόλο.

Προς το τέλος του 1941 το *Sealion* βύθισε το νορβηγικό [[δεξαμενόπλοιο]] *Vesco* και το νορβηγικό εμπορικό *Island''.

## Παραπομπές


## Βιβλιογραφία
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου